BÉRLETI  SZERZŐDÉS
TERVEZET
amely létrejött egyrészről Ajak Város Önkormányzata (Ajak, Péter-tó liget 1. sz., képviselője: Dr. Ragány Adrienn polgármester), mint bérbeadó,

másrészről 
……………………………. (születési helye: ……………………….., anyja neve: …………………………….., szig.sz: …………………, lakcím: …………………………………….) által képviselt ………………………….. Kft. (Székhely:…………., Adószám:……………………….) mint bérlő között, alulírott helyen és napon az alábbi feltételekkel:
1.) E szerződés aláírásával a bérbeadó bérbe adja, a bérlő bérbe veszi a Bérbeadó kizárólagos tulajdonát képező 4524 Ajak külterület 020/45 hrsz. alatt található „Cross-border logistics: partnership in cooperation on employment” (INTERLOGISTICS) ROHU-391 azonosító számú projektben építési beruházás” keretében megépült Hűtőház és logisztikai központ épületet.  A támogató szervezet az Interreg V-A Románia-Magyarország Program és a program Irányító Hatósága.
A bérlet célja: Az épület Hűtőház és logisztikai központ célra történő működtetése
Javasolt tevékenységek: Raktározás, tárolás,  szállítás fogadás és indítás, raktározás, komissiózás, készletkezelés, csomagolás, címkézés, gyártás,  ügyviteli teendők (mint a vámkezelés, biztosítás, postai szolgáltatások), a termelési, az ellátási-elosztási folyamatokhoz kapcsolódó szolgáltató jellegű tevékenységek, helyi és körzeti árugyűjtést és elosztás
A Bérlő/üzemeltető által a hűtőházban végzett konkrét tevékenységek, amelyektől az üzemeltető nem térhet el az alábbiak:

-

-

-

Az üzemeltető a tevékenységét a 651/2014/EU bizottsági rendelet (általános csoportmentességi rendelet) 56. cikkében foglaltaknak megfelelően végzi. Bármilyen változás esetén az üzemeltető köteles tájékoztatni a bérbeadót (Ajak Város Önkormányzata), mivel a szerződésbe foglalt változásokról a bérbeadó köteles tájékoztatni az Interreg V-A Románia-Magyarország Program Irányító Hatóságát.
A fenti azonosító számú projekt keretében a Bérlő céggel történő előzetes időpontegyeztetést követően Ajak Város Önkormányzata évente 2 alkalommal 20 órás képzéseket szervezhet az épületben, továbbá tapasztalatcsere céljából 2 havonta 1 napot – hűtőházi látogatás céljából -igénybe veheti az épületet.

2.) Szerződő felek a bérleti szerződést 2025. …………………….. 1. napjától …………………….. év (azaz …………………………… év) időtartamra kötik. 

3.) Szerződő felek a bérleti díj összegét havi bruttó ……………………. összegben határozzák meg, melyet a bérlő köteles havonta utólag, egy összegben legkésőbb a hónap 15. napjáig megfizetni a bérbeadó részére. A bérleti díjról Bérbeadó átutalásos számlát állít ki, mely alapján Bérlő megfizeti a bérleti díjat a számlán feltüntetett bankszámlaszámra. A határozott időtartam alatt a bérleti díj összege nem változik.
Felek megállapodnak, hogy a határozott időtartamú szerződés lejártát követően a bérleti díj mértékét felülvizsgálhatják és az infláció, illetve egyéb körülményekre tekintettel szükség esetén közösen módosíthatják. 
4.) Szerződő felek kölcsönösen kijelentik és rögzítik, hogy a Hűtőházban és logisztikai központban az alábbi tartozékok találhatóak: 

…………………………………………………
Jelen szerződés aláírásakor átadásra kerül továbbá a Bérlő részére ………………. db kulcs.
5.) Szerződő felek akként állapodnak meg, hogy a bérleti jogviszony ideje alatt az ingatlan közműszolgáltatási költségeit (ivóvíz, földgáz, elektromos áram), továbbá az épület használatával járó karbantartási és napi takarítási költségeket a Bérlő köteles viselni, azokról önmagának szükséges gondoskodni.
6.) A bérlő köteles a bérleti szerződés ideje alatt a Bérleményt rendeltetésszerűen használni, felel mindazért a kárért, ami a rendeltetésellenes használat során keletkezett. Az esetlegesen keletkezett károkat haladéktalanul szükséges írásban is jeleznie Bérbeadó részére, azok javíttatásáról csak a Bérbeadóval történt egyeztetést, szolgáltatóválasztást követően intézkedhet.
- A Bérlő a Bérleményt kizárólag a jelen szerződésben meghatározott feltételek mellett, jóhiszeműen és rendeltetésszerűen, mások jogainak és törvényes érdekeinek sérelme nélkül használja, és ennek ellenértékeként bérleti díjat fizet a Bérbeadó részére.

- A Bérlő köteles a Bérleményre vonatkozó jogszabályi előírásokat és az azzal kapcsolatos tűzrendészeti és egyéb hatósági előírásokat betartani. Nem tárolhat tűz- és robbanásveszélyes, valamint jogszabályilag tiltott tárgyakat a Bérleményben.

- Bérlő tudomásul veszi, hogy a Bérleményben elhelyezett dolgokat saját veszélyére tárolhatja. Ennek elmulasztásából eredőkárokért a Bérbeadót felelősség nem terheli. 
- Bérlő a bérleményben folytatni kívánt tevékenységet köteles - a jogszabályi előírások szerint - a hatóságoknak bejelenteni, illetve - jogszabályi előírás esetén - ahhoz a szükséges hatósági engedélyeket beszerezni. Felelős minden olyan kárért, amely ezen szabályok be nem tartásából ered.

7.) A bérbeadó a bérleti szerződést azonnali hatállyal felmondhatja, amennyiben a bérlő a bérleti díjat határidőre nem fizeti meg.
8.) Szerződő felek tudomásul veszik, hogy a Bérleti szerződés a 651/2014/EU bizottsági rendelet (általános csoportmentességi rendelet) 56. cikkén alapul, melynek megfelelően a kialakított infrastruktúra helyi szinten hozzájárul a gazdasági és fogyasztói környezet javításához, valamint az ipari bázis korszerűsítéséhez és fejlesztéséhez. Jelen szerződésben nem szabályozott kérdésekben a Ptk., a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. tv. előírásai irányadóak. 
Alulírott szerződő felek jelen szerződést, mint akaratunkkal mindenben megegyezőt helybenhagyólag aláírjuk. 
Melléklet: 

É01 – Földszinti alaprajz

É02 – Emeleti alaprajz

É04 – Hosszmetszet

É05 – Déli homlokzat

É03- Keresztmetszet

Eszközlista és ULO technológia leírás

Kelt: Ajak, 2025. ………………………..
Dr. Ragány Adrienn





 …………………………...
       Ajak Város Önkormányzata. 

